น้ำเข้าหู แล้วไม่ออกค่ะ หูอื้อมา 3 วันแล้ว ทำตามวิธีในเน็ตก็ไม่หายค่ะ
สวัสดีค่ะ อาการน้ำเข้าหูแล้วหูอื้อนั้น อาจจะเกิดจากน้ำที่เข้าหูไปเหมือนเป็นสิ่งแปลกปลอมในหู ทำให้การได้ยินไม่ชัดเจน ส่วนใหญ่ถ้าเข้าไปไม่มาก อาการจะค่อยๆทุเลาได้เองภายใน 1-3 วัน ไม่ควรเกินจากนี้สาเหตุอื่นๆของหูอื้อเช่นเกิดหลังการอยู่ในที่ที่เสียงดังเกินไปติดต่อกันนานๆ หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว การอยู่ในที่ที่ความกดอากาศสูงเช่นขึ้นเครื่องบิน ดำน้ำ เนื้องอกที่ระบบประสาทหู ผลข้างเคียงจากยาฆ่าเชื้อบางชนิด เป็นต้นดังนั้นหากยังมีอาการหูอื้อเรื้อรังเกิน 3 วันไม่ดีขึ้นดังกล่าวมา แนะนำพบแพทย์เพื่อตรวจร่างกายภายในหูอย่างละเอียดอีกครั้ง หากปวดหูมาก ได้ยินไม่ชัด ควรจะรีบไป เบื้องต้นยังไม่เอายาอะไรไปหยอดเอง หลีกเลี่ยงสถานที่เสียงดัง